Jean Echenoz

**Jean Echenoz** (Okzitaniako Orange (Vaucluse), Frantzia, 1947ko abenduaren 26) idazle eta eleberrigilea. Beste artean Goncourt Saria 1999an eta Médicis Saria 1983an eskuratu ditu. Azkeneko nobelak euskaratuak izan dira.

## Biografia 
Jean Echenoz soziologia eta injinerutza zibila hiri desberdinetan: Rodez, Digne-les-Bains, Lyon, Aix-en-Provence, Marsella eta Paris; 1970tik azken hiri horretan bizi da. Literatura bere pasio nagusia izan da. Urtetako zalantzak izan ondoren, 1979an, 32 urte zituelarik, bere lehenengo liburua kaleratu zuen: *Le méridien de Greenwich*. Lan hori Jérôme Lindonek eramaten duen Minuit argitaletxearekin atera zuen eta geroztik haiekin jarraitu du lanean. Lehenengo urtetan L'Humanité egunkarian idatzi zuen ere bai. Musika izan da, bestetik, Echenozen zaletasun handia. Pasio hori familiatik datorkio: aiton-amonak zein ama musika klasikoaren jarraitzaileak izan dira. Idazleak kontrabaxua jotzen du.

Dagoeneko hamasei eleberri kaleratu ditu eta hamar sari jaso ditu. Frantzian erreferentziako idazlea da. Zineman ere lan egin du, hiru gidoi idazten, batetik, *Un an* (2006) filmean parte hartzen, bestetik.

## Estiloa 
Orokorrean, Echenozen estiloa ekonomikoa da, hau da, ez ditu luzera handiko lanak egiten. Nahiz eta laburtasun hori, deskripzioak garrantzi handia du. Umoreak eta ironiak presentzia handia dute haren lanetan. Oso ohikoa da haren narrazioek oinarri historikoa izatea: Maurice Ravelen biografia *Ravel* liburuan, Emil Zátopek korrikalaria *Courir* (2008) eleberrian, etxean aurkitutako dokumentu zahar batzuk *14 (eleberria)*n...

## Eleberriak, narrazioak 
* *Le méridien de Greenwich* (Minuit, 1979).
* *Cherokee* (Minuit, 1983).
* ''L'équipée malaise* (Minuit, 1986).
* *L'occupation des sols* (Minuit, 1988).
* *Lac* (Minuit, 1989).
* *Nous trois* (Minuit, 1992).
* *Les grandes blondes* (Minuit, 1995).
* *Un an* (Minuit, 1997).
* *Je m'en vais* (Minuit, 1999).
* *Jérôme Lindon* (Minuit, 2001).
* *Au piano* (Minuit, 2003).
* *Ravel* (Minuit, 2006). Euskaraz: *Ravel (eleberria)*. Donostia: Meetok, 2007. Itzultzailea: Gerardo Markuleta. 
* *Courir* (Minuit, 2008). Euskaraz: *Lasterka*. Donostia: Meetok, 2011. Itzultzailea: Gerardo Markuleta. ISBN: 978-84-937619-5-0
* *Des éclairs* (Minuit, 2010). Euskaraz: *Tximistak*. Donostia: Meetok, 2012. Itzultzailea: Gerardo Markuleta. ISBN: 978-84-937619-7-4
* *14* (Minuit, 2012). Euskaraz: *14 (eleberria)*. Donostia: Meetok, 2014. Itzultzailea: Gerardo Markuleta. ISBN: 978-84-940733-4-2
* *Caprice de la reine* (Minuit, 2014).
* *Envoyée spéciale* (Minuit, 2016).
* *Vie de Gérard Fulmard* (Minuit, 2020).

## Filmografia 
* 1982 : *Le Rose et le Blanc*. Robert Pansard-Besson zuzendaria.
* 1985 : *Le Tueur assis*. Jean-André Fieschi zuzendaria.
* 1991 : *Cherokee* Pascal Ortega zuzendaria.
* 2006 : *Un an*. Laurent Boulanger zuzendaria.

## Sariak 
* 1979:Fénéon Saria *, Le Méridien de Greenwich* liburuari.
* 1983:Médicis Saria, *Cherokee* eleberriari.
* 1988: Gutenberg Saria, Parisko Liburu Aretoan emana, "Frantziako letren promesa nagusitzat joaz".
* 1999: European Literary Prize *Lac* nobelarekin.
* 1999: Goncourt Saria, *Je m'en vais* liburuari.
* 1999: Lire aldizkariak urteko liburu onenaren saria *Je m'en vais* eleberriari eman zion.
* 2012: Prix des vendanges littéraires de Rivesaltes
* 2013: UNESCOren enbajadorearen izendapena.
* 2013: « Colombe blanche» Saria (*Tesla Global Forum'').

## Erreferentziak 
## Kanpo loturak 
* : Egile garaikideak.
* : Idazlearen fitxa Meettok argitaletxean.